
MATERIALINIO APRŪPINIMO SKYRIAUS
STALIAUS PAREIGYBĖS APRAŠYMAS

I SKYRIUS
PAREIGYBĖ

1. Materialinio aprūpinimo skyriaus stalius yra kvalifikuotas darbuotojas.
2. Pareigybės lygis – C (pareigybės kodas – 711516).

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti ne žemesnį kaip vidurinį išsilavinimą ar įgytą staliaus kvalifikaciją;
3.2. turėti galiojantį vairuotojo pažymėjimą (B kategorija);
3.3. gebėti atlikti staliaus darbus;
3.4. gebėti saugiai dirbti medienos apdirbimo įrankiais ir mechanizmais;
3.5. mokėti remontuoti baldus, inventorių, duris, langus, gaminti nesudėtingus medinius gaminius, pagaląsti įrankius;
3.6. būti susipažinęs su įslaptintos informacijos apsaugą reglamentuojančiais teisės aktais;
3.7. atitikti teisės aktuose nustatytus teisės dirbti ar susipažinti su įslaptinta informacija, pažymėta slaptumo žyma RIBOTO NAUDOJIMO, reikalavimus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. Krašto apsaugos ministerijos bendrųjų reikalų departamento eksploatuojamuose pastatuose remontuoja baldus, inventorių, duris, interjero detales, taiso durų spynas, stiklina langus;
4.2. gamina nesudėtingus medinius gaminius;
4.3. reprezentaciniams renginiams paruošia prižiūrimų statinių patalpas ir inventorių;
4.4. vykdo perkraustymo darbus, surenka ir perstato baldus;
4.5. vairuoja Departamentui priskirtą automobilį;
4.6. pagal kompetenciją vykdo kitus nenuolatinio pobūdžio su jo funkcijomis susijusius pavedimus.
___________________

Susipažinau
_______________________________
(Parašas)
_______________________________
(Vardas, pavardė)
_______________________________
(Data)
